શિવસેનાના પક્ષપ્રમુખ ઉદ્ધવ ઠાકરેએ મુખપત્ર સામનામાં અગ્રલેખ લખી આ ઘટનાની ટીકા કરી છે. તેમણે કહ્યું છે કે દુકાળ, ભુખમરો, કુપોષણ, ખેડૂતોના કરજને કારણે રાજ્યમાંના લોકો મરી રહ્યા છે અને ઘણા આપઘાત પણ કરી રહ્યા છે. એ માટે કોઈ સરકારી વ્યવસ્થાને નરભક્ષક ગણતું નથી. માત્ર વનપશુને નરભક્ષક ગણીને તેને ઠાર મારવાની શિક્ષા આપવામાં આવે છે. અવનિ, તું આ જ માનવીના સ્વાર્થનો ભોગ બની છે, જે રાજ્યમાં માણસો પણ બરાબર જીવી શકતા નથી એ રાજ્યમાં તારા જેવા વનજીવોનું શું? અમને માફ કર. કૂતરાની જેમ તને મારીને તારો જીવ લીધો. રાતના અંધારામાં ઉંદરમાં પણ વાઘનું બળ આવે છે.